505/2008

T var dæmdur í fjögurra mánaða fangelsi fyrir þjófnaðarbrot en fullnustu refsingarinnar frestað. Með brotinu rauf hann skilorð þriggja mánaða fangelsisrefsingar samkvæmt dómi 18. maí 2007 og bar því að gera honum refsingu í einu lagi fyrir brot samkvæmt þeim dómi, sbr. 60. og 77. gr. laga nr. 19/1940. U var dæmdur í 10 mánaða fangelsi fyrir þrjú þjófnaðarbrot. Með brotunum rauf hann skilorð sjö mánaða fangelsisrefsingar samkvæmt dómi 18. maí 2008 en fimm mánuðir af refsivistinni voru skilorðsbundnir í tvö ár og bar því að gera honum refsingu í einu lagi fyrir brot samkvæmt þeim dómi, sbr. 60. og 77. gr. sömu laga.

Dómur Hæstaréttar.

Mál þetta dæma hæstaréttardómararnir Ó-kk-nf B-kk-nf Þ-kk-nf, H-kvk-nf H-kvk-nf og J-kk-ef S-kk-nf G-kk-nf.

Ríkissaksóknari skaut málinu til Hæstaréttar 19. febrúar 2008 í samræmi við yfirlýsingar ákærðu um áfrýjun og einnig af hálfu ákæruvalds, sem krefst staðfestingar á sakfellingum en refsiþyngingar hvað varðar ákærðu báða.

Ákærði T-kk-nf krefst mildunar refsingar.

Ákærði U-x-x krefst aðallega sýknu af öllum kröfum ákæruvalds en til vara mildunar á refsingu.

Mál þetta var höfðað gegn ákærðu og fjórum öðrum mönnum fyrir mörg þjófnaðar- og hylmingarbrot. Með hinum áfrýjaða dómi var ákærði U-x-x dæmdur fyrir þrjú þjófnaðarbrot, en ákærði T-kk-nf fyrir þjófnað í eitt skipti. Skaðabótakröfum á hendur ákærða U-x-x var vísað frá dómi og er sú úrlausn ekki til endurskoðunar.

Með vísan til forsendna hins áfrýjaða dóms verður hann staðfestur um sakfellingu beggja ákærðu. Þá verður héraðsdómur staðfestur um refsingu ákærða U-x-x V-x-x á þann hátt að frá refsingu hans skal samkvæmt 76. gr. almennra hegningarlaga nr. 19/1940 dragast með fullri dagatölu gæsluvarðhaldsvist er hann sætti 3. til 19. október 2007.

Með hinum áfrýjaða dómi var ákærði T-kk-nf sakfelldur fyrir að hafa stolið skóm og tveimur íþróttapeysum í verslun, samtals að verðmæti um 20.000 krónur. Samkvæmt gögnum málsins var hann staðinn að verki og greiddi hann andvirði þýfisins á staðnum að boði starfsmanns verslunarinnar. Eins og getið er í héraðsdómi rauf ákærði með broti sínu skilorð þriggja mánaða fangelsisrefsingar samkvæmt dómi 18. maí 2007 og ber því að gera honum refsingu í einu lagi fyrir brot samkvæmt þeim dómi og það brot sem hér er til meðferðar, sbr. 60. gr. og 77. gr. almennra hegningarlaga. Er niðurstaða héraðsdóms um refsingu ákærða staðfest, en þegar litið er til umfangs brots hans og þess að hann hefur greitt andvirði þýfisins þykir mega skilorðsbinda refsingu hans að fullu. Komi til fullnustu refsingarinnar skal dragast frá með fullri dagatölu gæsluvarðhaldsvist er hann sætti 3. til 19. október 2007.

Málskostnaðarákvörðun héraðsdóms verður staðfest að því er ákærðu varðar.

Eftir þessum úrslitum verður ákærði U-x-x gert að greiða allan áfrýjunarkostnað málsins hvað hann varðar, þar með talin málsvarnarlaun skipaðs verjanda síns fyrir Hæstarétti sem ákveðin verða að meðtöldum virðisaukaskatti, eins og nánar greinir í dómsorði. Áfrýjunarkostnaður að því er ákærða T-kk-þf varðar verður felldur á ríkissjóð, þar með talin málsvarnarlaun skipaðs verjanda hans fyrir Hæstarétti sem ákveðin verða að meðtöldum virðisaukaskatti, eins og nánar greinir í dómsorði

Dómsorð:

Ákærði, U-x-x V-x-x, sæti fangelsi í 10 mánuði. Til frádráttar refsingunni komi með fullri dagatölu gæsluvarðhaldsvist ákærða sem hann sætti 3. til 19. október 2007.

Ákærði, T-x-x V-x-x, sæti fangelsi í 4 mánuði. Fresta skal fullnustu refsingarinnar og hún niður falla að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940. Komi til fullnustu refsingarinnar skal dragast frá með fullri dagatölu gæsluvarðhaldsvist ákærða er hann sætti 3. til 19. október 2007.

Ákvæði hins áfrýjaða dóms um sakarkostnað að því er ákærðu varðar skulu vera óröskuð.

Ákærði, U-x-x V-x-x, greiði 210.032 krónur í sakarkostnað fyrir Hæstarétti, þar með talin málsvarnarlaun skipaðs verjanda síns, P-kk-ef A-kk-ef P-kk-ef hæstaréttarlögmanns, 149.400 krónur.

Annar áfrýjunarkostnaður málsins 185.132 krónur greiðist úr ríkissjóði, þar með talin málsvarnarlaun P-kk-ef A-kk-ef P-kk-ef hæstaréttarlögmanns skipaðs verjanda ákærða, T-x-x V-x-x, 124.500 krónur.